— Ідэя прыйшла нечакана — калі я рабіла адной са сваіх кліентак фрызуру. Дзяўчына прыгожая, але прыгажосць яе незвычайная і нестандартная. Я падумала, што было б вельмі цікава сфатаграфаваць яе ў нейкім незвычайным вобразе. Падумала і прапанавала Сяргею. Мы хутка зрабілі фотасесію. Атрымалася так добра, душэўна і цёпла, што мы вырашылі сабрацца яшчэ раз. Усяго над праектам мы працавалі паўгода. Яго вынікі вы можаце ўбачыць на сценах кавярні, — адкрываючы выставу распавяла Бажэна Машніна.